Tenismenul austriac Dominic Thiem (30 de ani, 131 ATP), dublu finalist (2018 și 2019) la Roland-Garros, a fost eliminat miercuri de la ediția din acest an, în turul al doilea al calificărilor.
Dominic Thiem, câștigător la US Open în 2020, a fost învins cu 6-2, 7-5 de finlandezul Otto Virtanen (22 de ani, 156 ATP).
Austriacul care a fost pe locul trei mondial a fost afectat în ultimii ani de o accidentare la încheietura mâinii.
De altfel, Thiem și-a anunțat intenția de a se retrage definitiv din tenis la finalul sezonului 2024.